  Виталий Пронин Правительствоын кылдӥзы выль ёзъёс — Туризмъя но Егитъёсын ужан политикая агенствоос. Туспуктэм udmurt.ru сайтысь.Та сярысь туннэ, 23-тӥ ноябре, Кун Кенешлэн сессияз ивортӥз Удмуртилэн Тӧроез Александр Бречалов. Нырысетӥезлэсь агенстволэн ужзэ валтоз экономика удысъёс понна кыл кутӥсь вице-премьер. Нош кыкетӥез оскемын спорт но культура удысъёс понна кыл кутӥсь вице-премьерлы. — Туризмез юнме шорысь нимаз карыны ӧм чаклалэ, — пусйиз Тӧро. — Талы кӧня ке мугъёс вань. Валтӥсез — асьмелы кулэ та удысэз азинтыны-юнматыны кулэ, со чотын элькунмылэсь экономиказэ но юнмытыны луоз. А. Бречалов верамъя, выль сямен ужаны кулэ егитъёсын но. МВД-лэн, Прокуратуралэн отчётъёсысьтызы адӟисько, быдэ вуымтэос пӧлын ӧжыт ӧвӧл йыртэменъёс, алямын кудӟытӥсь юонъёсын, наркотикъёсын кушласькон. Теги: выльёзъёс ивор  